Document ID: 31991R1872

KOMISSION ASETUS (ETY) N:o 1872/91,
annettu 28 päivänä kesäkuuta 1991,
ruokasipulien ja salaattisikurien laatuvaatimuksista annetun asetuksen (ETY) N:o 2213/83 muuttamisesta salaattisikurien II luokan ominaisuuksien osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1623/91(2), ja erityisesti sen 2 artiklan 2 kohdan toisen alakohdan,
sekä katsoo, että
komission asetuksella (ETY) N:o 2213/83(3) vahvistetaan salaattisikurien laatuvaatimukset ja säädetään III laatuluokasta; komission asetuksessa (ETY) N:o 1764/90(4) säädetään, että III luokkaa sovelletaan salaattisikureihin 30 päivään kesäkuuta 1991; tämän toimenpiteen soveltamisen lopettamisella poistetaan markkinoilta tuotteita, joiden kauppakelpoinen laatu ei vastaa muodon osalta II luokan vaatimuksia; tämän vuoksi olisi muutettava voimassa olevaa vaatimusta salaattisikurien osalta, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2213/83 liitettä II seuraavasti:
1) Lisätään II osan "Laatua koskevat määräykset" B osaston "Luokitus" iii) kohtaan "II luokka" seuraava alakohta:
"Lisäksi tähän luokkaan hyväksytään muodoltaan epäsäännölliset salaattisikurit, jos ne on pakattu erikseen tasalaatuisiin pakkauksiin ja jos ne vastaavat muita tämän luokan vaatimuksia."
2) Korvataan V osan "Pakkaamista ja kauppakunnostusta koskevat määräykset" B osaston "Kauppakunnostus" viimeinen kohta seuraavasti:
"Muodoltaan epäsäännölliset II luokkaan luokitellut salaattisikurit ja III luokkaan luokitellut salaattisikurit on tarjottava myyntiin vähintään 7 kilogramman pakkauksessa."
3) Korvataan VI osan "Merkitsemistä koskevat määräykset" D osaston "Kaupalliset tiedot" ensimmäinen luetelmakohta seuraavasti:
" - luokka ja II luokan osalta tarvittaessa maininta 'muodoltaan epäsäännöllisiä` ja vapaaehtoisesti vastaava kansallinen nimike."
2 artikla
Tämä asetus tulee voimaan 1 päivänä heinäkuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä kesäkuuta 1991.

Labels: 7
3
17